พอดีมีเลือดสีน้ำตาลไหลออกมาคล้ายประจำเดือนตั้งแต่วันที่6 ธ.ค จนวันนี้ 19 ธ.ค ยังไม่หยุด อยากทราบว่ามันคืออะไรค่ะ มีอันตรายไหม แล้วำไมเป็นนานจังค่ะ
สวัสดีค่ะ หากกำลังทานยาคุมกำเนิดอยู่ เลือดที่ออกจากช่องคลอด หากมีปริมาณไม่มาก และไม่มีปวดท้องน้อยรุนแรง น่าจะเกิดจากการทานยาคุมกำเนิดได้ เนื่องจากผลข้างเคียงของยาคุมกำเนิด มักทำให้เกิดเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำ อย่างไรก็ตาม เมื่อทานยาคุมต่อเนื่องไปซักระยะ อาการเลือดออกกะปริดกะปรอยมักจะค่อยๆ น้อยลงจนหายไป แต่หากเลือดที่ออกมีปริมาณมาก หรือมาติดต่อกันทุกสันหลายสัปดาห์ ไม่มีแนวโน้มลดลง หรือมีปวดท้องน้อยมากร่วมด้วย หรือมีตกขาวที่ผิดปกติ อาจเกิดจากสาเหตุอื่นๆ ได้ เช่น มีการตั้งครรภ์แล้วเกิดการแท้งขึ้น มีมดลูกอักเสบ เป็นต้น ซึ่งในกรณีนี้ควรไปพบสูติ-นรีแพทย์ค่ะ